Thomas Jacobsen (kjelkehockeyspiller)

Thomas Jacobsen (født 4. november 1987) er en norsk kjelkehockeyspiller. Han spiller for Oslo Kjelkehockeyklubb og er kaptein på det Norske Kjelkehockeylandslaget. 

Jacobsen spilte tidligere innebandy, men ble hardt taklet bakfra i oktober 2008, og ble lam fra livet og ned.VG.no - Landslagsspiller lammet i idrettsulykke: - Jeg har trua, besøkt 7. desember 2011

Jacobsen debuterte på landslaget i kjelkehockey i oktober 2009, i en privatkamp mot Italia, der han også scoret et av Norges mål.Kjelkehockey.no – Referat 16. oktober 2009: Italia – Norge Han deltok på det norske laget som vant bronse i de paralympiske vinterlekene 2010 i Vancouver, der Norge slo Canada 2-1 i bronsefinalen. I 2011 var han med og vant bronse ved EM i kjelkehockey.

Han har, etter han ble skadet, etablert seg på et meget høyt nivå som kjelkehockeyspiller på det norske landslaget. Både nasjonalt og internasjonalt. Han har blitt kåret til banens beste spiller flere ganger og avgjort mange kamper under internasjonale turneringer. Gjennombruddet kom da han under en turnering i Japan avgjorde mot USA og ble kåret til banens beste spiller. 

Thomas Jacobsen er sponset av Reebok og har Reebok som sin personlige sponsor. Han har også signert en avtale med Ziplatti som han har som sin personlige sponsor. 

Den 1. desember 2011 ble han skadet på nytt, i en landskamp mot USA, og ble lammet fra halsen og ned. På nytt måtte han trene seg opp, og denne gangen samarbeidet han med bl.a. Anders Myrvold. Han har begynt med sitteski, og har som mål å delta i paralympiske vinterleker 2014.NRK.no - For redd til å komme tilbake på isen - nå vil han kjøre på ski, besøkt 13. mai 2013.

Referanser

Eksterne lenker
 Profil på Vancouver 2010

Kategori:Norske kjelkehockeyspillere
Kategori:Paralympiske bronsemedaljevinnere for Norge
Kategori:Deltakere for Norge under Paralympiske vinterleker 2010
Kategori:Kjelkehockeyspillere under Paralympiske vinterleker 2010
Kategori:Fødsler i 1987